Luonnos neuvoston asetukseksi matkustajien, rahdin ja postin lentokuljetuksia koskevista tilastotiedoista



Virallinen lehti nro C 325 , 06/12/1995 s. 0011



Luonnos neuvoston asetukseksi matkustajien, rahdin ja postin lentokuljetuksia koskevista tilastotiedoista (95/C 325/08) (ETA:n kannalta merkityksellinen teksti) KOM(95) 353 lopull. - 95/0232(CNS) (Komission esittämä 18 päivänä syyskuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission antaman luonnoksen asetukseksi, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteisön lentoliikennepolitiikan ja yhteisen liikennepolitiikan tulevan kehittämisen yhteydessä toimielimillä on niille uskottujen tehtävien toteuttamiseksi oltava käytössään vertailukelpoista, yhdenmukaista, samanaikaista ja säännöllistä tilastotietoa matkustajien, rahdin ja postin lentokuljetusten laajuudesta ja kehityksestä yhteisössä ja yhteisön alueelle ja sen alueelta pois, tällä hetkellä ei ole olemassa tällaisia kattavia yhteisön laajuisia tilastoja matkustajien, rahdin ja postin lentokuljetuksista, ensisijaisia toimenpiteitä tilastotietojen alalla koskevasta puiteohjelmasta vuosiksi 1993-1997 22 päivänä heinäkuuta 1993 tehdyssä neuvoston päätöksessä 93/464/ETY (1) ilmaistaan tarve laatia tällaisia kattavia tilastoja, vertailukelpoisella tai yhdenmukaistetulla perustalla tapahtuva yhteinen tietojenkeruu mahdollistaa yhtenäisen järjestelmän luomisen ja luotettavat, yhdenmukaiset ja täsmälliset tiedot, matkustajien, rahdin ja postin lentokuljetuksia koskevien tietojen olisi mahdollisuuksien mukaan oltava yhteensopivat kansainvälisen siviili-ilmailujärjestön (ICAO) kansainvälisten tietojen kanssa ja ne olisi tarvittaessa saatettava vertailukelpoisiksi jäsenvaltioiden välillä ja eri liikennemuotojen kanssa, komission olisi tietyn ajan kuluttua annettava kertomus, jotta voidaan arvioida tämän asetuksen täytäntöönpanoa, tämän asetuksen täytäntöönpanoa ja sen mukauttamista talouden ja tekniikan kehitykseen koskevat toimenpiteet olisi toteutettava neuvoston päätöksellä 89/382/ETY, Euratom (2) perustettua tilasto-ohjelmakomiteaa kuullen, ja toissijaisuusperiaatteen mukaisesti ehdotetun toiminnan tavoitteet voidaan saavuttaa ainoastaan yhteisön oikeustoimen avulla, sillä ainoastaan komissio voi yhteensovittaa tilastotietojen tarvittavan yhdenmukaistamisen komission tasolla jäsenvaltioiden järjestäessä tietojenkeruun, ON ANTANUT TÄMÄN ASETUKSEN: 1 artikla Yleinen säännös Jäsenvaltioiden on tuotettava yhteisön tilastotietoja matkustajien, rahdin ja postin lentokuljetuksista sekä kaikista lennoista yhteisössä ja sen alueelle ja sen alueelta pois. 2 artikla Tietojenkeruuala ja määritelmät 1. Tämä asetus käsittää: a) matkustajien, rahdin ja postin koko kaupallisen lentoliikenteen yhteisön lentoasemilta ja yhteisön lentoasemille; b) kaikki lennot yhteisön lentoasemilla. 2. Edellä olevat termit määritellään seuraavasti: a) Kaupallinen lentoliikenne Siviili-ilma-alusten suorittamat lennot tai lentosarjat korvausta vastaan yhteisössä tai yhteisön alueelle tai sen alueelta pois. Lennot voivat olla joko reitti- tai tilauslentoja. b) Yhteisön lentoasema Jäsenvaltiossa oleva alue, joka on avoinna kaupalliselle lentoliikenteelle. c) Kaikki lennot Kaikki laskeutumiset ja nousut yhteisön lentoasemilla. 3 artikla Kerättävät tyyppitiedot 1. Kukin jösenvaltio kerää tilastotietoja 1 artiklan mukaisesti lentoliikenteen harjoittajien tekemistä matkustajien, rahdin ja postin kaupallisista lentokuljetuksista, joihin ne ovat käyttäneet yhteisön lentoasemia sen alueella, ja näiden lentoasemien kaikista lennoista. 2. Kerättävät tyyppitiedot liittyvät seuraaviin aloihin: a) matkustajat, b) rahti ja posti, c) lentomatkat, d) käytettävissä olevat matkustajapaikat, e) lennot. Kunkin alan tilastolliset muuttujat, niiden luokittelunimistö sekä havaintojaksot on esitetty asetuksen liitteissä I ja II, jotka muodostavat asetuksen olennaisen osan. 3. Kukin jäsenvaltio kerää kaikki liitteessä I määrätyt tiedot kaikista sen alueella olevista yhteisön lentokentistä, jotka edustavat liikenteen mukaan alenevassa tärkeysjärjestyksessä vähintään 98 prosenttia vuosittaisesta kokonaisliikenteestä matkustajayksikköinä ilmaistuna. Lentoasemia, - joilla käy enemmän kuin 100 000 matkustajaa vuosittain, - joille on olemassa reittejä, joille on neuvoston asetuksen (ETY) N:o 2408/92 mukaisesti ilmoitettu julkisen palvelun velvoite (3), ja - jotka kuuluvat Euroopan laajuiseen lentoasemaverkkoon (4), koskevat tiedot on kerättävä 98 prosentin kynnystasosta huolimatta. Komissio laatii luettelon edellä olevan kohdan käsittämistä yhteisön lentokentistä ja saattaa sen tarvittaessa ajan tasalle 11 artiklassa säädetyn menettelyn mukaisesti. 4. Niistä lentoasemista, joiden tietoja ei ilmoiteta edellä 3 artiklan 3 kohdan mukaisesti, laskematta mukaan sellaisia lentoasemia, joilla on ainoastaan satunnaisesti kaupallista liikennettä, jäsenvaltioiden on ilmoitettava ainoastaan liitteessä I olevassa 1.3 osassa määrätyt vuosittaiset tiedot. 4 artikla Tietojenkeruu 1. Tietojenkeruun on perustuttava mahdollisuuksien mukaan käytettävissä oleviin lähteisiin, jotta vähennettäisiin vastaajien tiedonantotaakka mahdollisimman pieneksi. 2. Niiden vastaajien, joita jäsenvaltiot ovat pyytäneet antamaan tietoja, on annettava totuudenmukaista ja täydellistä tietoa säädettyjen ajanjaksojen kuluessa. 5 artikla Tilastojen tarkkuus Tietojen keräyksen on perustuttava täydelliseen laskentaan. Tietojenkeräysmenetelmillä on varmistettava, että yhteisön lentoliikennetilastot tuotetaan liitteessä I esitetyille tilastotiedostoille soveltuvalla tarkkuudella. 6 artikla Tulosten käsittely Jäsenvaltioiden on käytettävä sellaisia tulostenkäsittelymenetelmiä, joilla varmistetaan, että 3 artiklan mukaisesti kerätyt tiedot täyttävät 5 artiklassa edellytetyt tarkkuusvaatimukset. 7 artikla Tulosten luovuttaminen 1. Jäsenvaltioiden on luovutettava 6 artiklassa tarkoitetut tulokset, mukaan lukien jäsenvaltioiden salassa pidettäviksi julistamat tiedot, kansallista tilastosalaisuutta koskevaa lainsäädäntöä tai käytäntöä noudattaen salassa pidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen (Euratom, ETY) N:o 1588/90 (5) säännösten mukaisesti. 2. Tulokset luovutetaan liitteessä I esitettyjen tiedostojen mukaisesti. Komissio määrää tiedostoista ja niiden luovuttamisessa käytettävästä välineestä 11 artiklassa säädetyn menettelyn mukaisesti. 3. Ensimmäinen havaintojakso alkaa yhdeksän kuukautta sen vuosineljänneksen päättymisen jälkeen, jolloin asetus tulee voimaan. Tiedot on luovutettava mahdollisimman nopeasti ja viimeistään kuuden kuukauden kuluttua havaintojakson päättymisestä. 8 artikla Kertomukset 1. Jäsenvaltioiden on komission pyynnöstä toimitettava kaikki tiedon tuottamisessa käytettyjä menetelmiä koskevat tiedot. Jäsenvaltioiden on myös toimitettava yksityiskohtaiset tiedot mahdollisista käytettävien menetelmien myöhemmistä muutoksista. 2. Kun tietoja on kerätty kolmen vuoden ajan, komissio antaa neuvostolle kertomuksen asetuksen noudattamiseksi tehdystä työstä saadusta kokemuksesta. 9 artikla Tietojen levittäminen Komissio levittää aiheellisia tilastotuloksia samanlaisin jaksoin kuin tuloksia toimitetaan. 10 artikla Komitea Tämän asetuksen täytäntöönpanoa koskevista järjestelyistä, mukaan lukien talouden ja tekniikan kehitykseen mukauttamiseen tähtäävät toimenpiteet, erityisesti - asetuksen liitteiden sisältökohtien tarkistaminen, - tietojenkeräyksen ominaisuuksien tarkistaminen (3 artikla), - tilastojen tarkkuus (5 artikla), - tietotiedoston tietueen, tunnusten ja tulosten komissiolle toimittamiseen käytettävän välineen kuvaus (7 artikla), - tilastollisten tulosten levittäminen (9 artikla), määrää komissio neuvoston päätöksellä 89/382/ETY, Euratom perustettua tilasto-ohjelmakomiteaa kuullen 11 artiklassa säädetyn menettelyn mukaisesti. 11 artikla Menettely 1. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 2. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä. 3. Neuvosto voi määräenemmistöllä päättää asiasta toisin 2 kohdassa tarkoitetun ajan kuluessa. 12 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 219, 28.8.1993, s. 1 (2) EYVL N:o L 181, 28.6.1989, s. 47 (3) EYVL N:o L 240, 24.8.1992, s. 8 (4) KOM(94) 106 lopullinen (EYVL N:o C 220, 8.8.1994, s. 1) (5) EYVL N:o L 151, 15.6.1990, s. 1 LIITE I EUROSTATILLE LÄHETETTÄVIEN TIETOJEN TIETUERAKENNE 1.1 Lentomatkatietokanta (vähintään neljännesvuosittaiset tiedot) >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> (1) Lentoasemat Lentoasemat koodataan ICAO:n neljäkirjaimisten tunnusten mukaisesti siten kuin ne on lueteltu ICAO:n asiakirjassa 7910. (2) Lentoyhtiön tunnus Lentoyhtiöt koodataan ICAO:n kolmikirjaimisten lentoyhtiöiden määritystunnusten mukaisesti siten kuin ne on lueteltu ICAO:n asiakirjassa 8585. (3) Ilma-alusten tunnukset Ilma-alukset koodataan ICAO:n lentokonetyyppien määritystunnusten mukaisesti siten kuin ne on lueteltu ICAO:n asiakirjassa 8643. LIITE II MÄÄRITELMÄT JA TILASTOLLISET MUUTTUJAT Reittilennot Lennot, joilla on kaikki seuraavat ominaisuudet: i) lennot suoritetaan korvausta vastaan matkustajien, rahdin ja postin kuljettamiseen tarkoitetulla ilma-aluksella siten, että jokaisella lennolla on saatavana paikkoja, jotka ovat yleisön ostettavissa (joko suoraan lentoliikenteen harjoittajalta tai sen valtuutetuilta edustajilta); ii) lentojen tarkoituksena on palvella samojen kahden tai useamman lentoaseman välistä liikennettä joko 1) julkistetun aikataulun mukaisesti tai 2) niin säännöllisesti tai toistuvasti, että ne selvästi muodostavat järjestelmällisen sarjan (1). Tilauslennot Muu kuin reittilennoissa ilmoitettu korvausta vastaan tapahtuva lentoliikenne. Mukaan sisältyvät taksilennot. Matkustajalennot Kaikki lennot, joilla kuljetetaan yksi tai useampi maksava matkustaja ja kaikki aikatauluissa matkustajalennoiksi merkityt lennot. Rahti-/postipalvelut Reitti- tai tilauslentoihin liittyvät lennot, joissa kuljetetaan muuta lastia kuin matkustajia, eli rahtia tai postia. Jätetään pois kaikki lennot, joilla kuljetetaan yksi tai useampi maksava matkustaja ja aikatauluissa matkustajalennoiksi merkityt lennot. Matkustajayksiköt Tämän asetuksen 3 artiklan 3 kohdassa tarkoitetun yhteisön lentokenttäluettelon laatimisessa yksi matkustajayksikkö vastaa joko yhtä matkustajaa tai 75 kiloa rahtia ja postia laskennallisessa tarkoituksessa. Lentoyhtiö Lentoliikenneyritys, jolla on voimassa oleva toimilupa. Jos lentoyhtiöillä on yhteisyrityksiä tai muita sopimusjärjestelyitä, joissa edellytetään kahden tai useamman lentoyhtiön vastaavan erikseen lentoon tai lentoyhdistelmään liittyvien lentoliikennetuotteiden tarjoamisesta ja myynnistä, lennon tosiasiallisesti hoitava lentoyhtiö ilmoitetaan. LENTOMATKAMÄÄRITELMÄT JA -MUUTTUJAT Lentomatkatiedot koskevat ainoastaan kaupallista lentoliikennettä. Lentomatkat Lentomatka on ilma-aluksen toiminta noususta seuraavaan laskeutumiseen. Lentomatkaa ei saa teknisen pysähdyksen vuoksi luokitella eri tavalla kuin olisi tehty, jos teknistä pysähdystä ei olisi tapahtunut. Liikenteen (matkustajat, rahti, posti) luokittelun, sen luonteesta huolimatta, on oltava sama kuin ilma-aluksen lentämän lentomatkan luokittelu. Lennot Lentomatkan kunkin lentoasemaparin välisten lentojen määrä. Kuljetettavat matkustajat Kaikki matkustajat, joiden lentomatka alkaa tai päättyy ilmoittavalla lentoasemalla, mukaan lukien vaihtomatkustajat. Myös kauttakulkumatkustajat lasketaan. (Kauttakulkumatkustajat ovat matkustajia, jotka jatkavat matkaansa lennolla, jolla on sama lennon numero kuin sillä lennolla, jolla he saapuivat.) Kuljetettava rahti Muu lentokoneessa kuljetettu omaisuus kuin varastot ja matkatavarat; sisältää pikakuljetus- ja diplomaattilaukut, mutta ei matkustajien matkatavaroita tai postia. Kuljetettava posti Kirjelähetykset ja lentokoneessa kuljetetut muut esineet, jotka postilaitos on lähettänyt ja jotka on tarkoitettu sen jaettaviksi. Käytettävissä olevat matkustajapaikat Lentomatkan kunkin lentoasemaparin väliselle matkalle myytävien matkustajapaikkojen kokonaismäärä (laskuista jätetään pois paikat, joita ei tosiasiallisesti käytetä matkustajien kuljetukseen polttoaineen painon tai muun lastin vuoksi). Jos ilma-aluksen rakenteesta ei ole käytettävissä tarkkoja tietoja, on annettava arviomääräisiä tietoja. LENNON LÄHTÖ- JA PÄÄTEASEMAN MÄÄRITELMÄT JA MUUTTUJAT Lennon lähtö- ja pääteasematiedot koskevat ainoastaan kaupallista lentoliikennettä. Lennon lähtö- ja pääteasemaliikenne Liikenne tietyllä lennolla, jolla on sama lennon numero ja joka on jaettu lentoasemapareittain lennon lähtö- ja pääteaseman mukaisesti. (Ilma-aluksen lennon alkamispaikkana on matkustajien, rahdin tai postin osalta pidettävä ilma-aluksen lähtöpaikkaa, jos lähtöasemaa ei tunneta; samoin jos määränpääasema ei ole tunnettu, ilma-aluksen määräpaikkana on pidettävä pääteasemaa.) Kuljetetut matkustajat Sisältää kaikki matkustajat, joiden lentomatka alkaa tai päättyy ilmoittavalla lentoasemalla. Kauttakulkumatkustajat jätetään pois. Lastattu/purettu rahti Ilma-alukseen lastattu tai ilma-aluksesta purettu omaisuus lukuun ottamatta varastoja ja matkalaukkuja, mukaan lukien pikakuljetus- ja diplomaattilaukut, mutta ei matkustajien matkalaukkuja tai postia. Lastattu/purettu posti Ilma-alukseen lastatut tai ilma-aluksesta puretut kirjelähetykset ja muut esineet, jotka postilaitos lähettää ja jotka on tarkoitettu postilaitoksen jaettaviksi. LENTOASEMAT - KAIKKIEN NELJÄNNESVUOSITTAISTEN TIETOJEN MÄÄRITELMÄT JA MUUTTUJAT Lentoasematiedot koskevat ainoastaan kaupallista lentoliikennettä, poikkeuksena "kaikki lennot", jotka koskevat kaikkia yhteisön lentoasemien lentoja. Kaupallisilla lennoilla kuljetetut matkustajat Kaikki matkustajat, joiden lentomatka alkaa tai päättyy ilmoittavalla lentoasemalla. Kaikki kauttakulkumatkustajat jätetään pois, mutta vaihtomatkustajat otetaan huomioon. Kaupallisilla lennoilla kuljetetut kauttakulkumatkustajat Kaikki kauttakulkumatkustajat eli matkustajat, jotka jatkavat matkaansa lennolla, jolla on sama lennon numero kuin sillä lennolla, jolla he saapuivat. Lastattu/purettu rahti ja posti kaupallisilla lennoilla Ilma-alukseen lastattu tai ilma-aluksesta purettu omaisuus lukuun ottamatta varastoja ja matkatavaroita; sisältää pikakuljetus- ja diplomaattilaukut, mutta ei matkustajien matkatavaroita. Kaupallisten lentojen kaikki lennot Kaikki siviili-ilma-alusten korvausta vastaan tekemät nousut ja laskeutumiset. Lennot voivat olla joko reitti- tai tilauslentoja. Kaikki lennot Muiden kuin sotilasilma-alusten kaikki nousut ja laskeutumiset. Tähän kuuluvat ilmassa tehtävä lentotyö, eli erityiset kaupalliset lennot pääasiassa maatalouden, rakennustoiminnan, valokuvauksen ja maanmittauksen alalla sekä lentäjien koulutus, liikelennot ja kaikki muut ei-kaupalliset lennot. (1) EYVL N:o L 240, 24.8.1992, s. 9